**Adresseprogrammet (GD2)**

**Ejendomsdataprogrammet (GD1)**

Bilag 15 - Fælles arkitekturramme for GD1-GD2-GD7

# **GD1-GD2 foreløbige krav til testmiljøer**

Version: 1.0

Status: udkast

Oprettet: 2. juni 2014

Opdateret: 15. juni 2014

Dokument historie

|  |  |  |  |
| --- | --- | --- | --- |
| Version | Dato | Beskrivelse | Initialer |
| 0.1  | 02.06.2014  | Oprindeligt dokument  | S&D RSP |
| 0.6 | 10.06.2014 | Klargjort til review i PF for både GD1 og GD2 | MBBL PLL |
| 1.0 | 15.06.2014 | Kommentarer fra PF indarbejdet | S&D RSP |

Indhold

GD1-GD2 foreløbige krav til testmiljøer 1

Indledning 2

Kort om implementeringsstrategien 2

Implementeringsscenarier 2

Integrationstest 4

Krav til testmiljøer 4

## Indledning

Ejendomsdataprogrammet og Adresseprogrammet har lovet Datafordeleren et kvalificeret bud på hvor mange testmiljøer, delprogrammerne får behov for hos Datafordeleren.

Delprogrammerne forventer at kunne stille de præcise krav til testmiljøer, når replanlægningen af delprogrammernes projekter er afsluttet; hvilket forventes at ske i 3. Kvartal 2014.

Datafordeleren har imidlertid behov for et svar ultimo juni 2014.

Dette dokument beskriver nogle mulige implementeringsscenarier og tilhørende testmiljøer, med det forbehold at den endelige implementeringsplan ikke er fastlagt.

## Kort om implementeringsstrategien

Delprogrammerne har, på et tidligt tidspunkt, besluttet at implementeringen af de forskellige systemer skal ske successivt. Implementering i ”big-bang” er ganske enkelt vurderet til at være for risikabelt.

Da systemerne designes med gensidige afhængige integrationer, i form af webservices og hændelser, vil der mangle integrationer ved de første implementeringer. Disse mangler skal håndteres ved hjælp af interim løsninger, manuelle eller automatiske.

Da projekter endnu ikke har fastlagt hvilke interimløsninger, der er behov for, vil behovet for testmiljøer til integrationstest på Datafordeleren, kunne variere.

## Implementeringsscenarier

De primære afhængigheder, hvor integrationstesten bliver essentiel, omfatter følgende projekter:

|  |  |
| --- | --- |
| GD1 – Ejendomsdata | GD2 – Adressedata |
| BBR 2.0 | DAGI |
| Matriklens udvidelse | Adresseregistret (DAR) |
| Ejerfortegnelsen |  |

Den seneste *skitse* til implementeringsplanen arbejdede med tre koordinerede idriftsættelser:

1. DAGI
2. Adresseregistret og Matriklens udvidelse
3. BBR og Ejerfortegnelsen

Om det bliver disse tre idriftsættelser, fem særskilte idriftsættelser, eller et tredje scenarie vides ikke på nuværende tidspunkt.

Uanset om der bliver tale om tre, fire eller fem idriftsættelser, er problemstillingen den samme: Der vil ”mangle” integrationer, indtil alle systemer er idriftsat.

Udover afhængigheder mellem systemerne, har nogle af systemerne også behov for integrationer til CPR, CVR og FOT.

Afhængighederne er som følger:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| System \ anvender | BBR  | Matriklen | Ejerfortegnelse | DAGI | DAR | Stednavne | FOT | CPR | CVR |
| BBR |  | UHA | UH |  | UHA |  |  | U | U |
| Matriklen | UA |  | A |  | UHA |  | U |  |  |
| Ejerfortegnelse | U | U |  |  | U |  |  | UH | UH |
| DAGI |  |  |  |  | UH |  |  |  |  |
| DAR | UHA | UH | U | UHA |  |  | H | U | U |
| Stednavne |  |  |  |  | UH |  | UHA |  |  |
| FOT | x | x | x | x | x | x |  | x | x |
| CPR | x | x | x | x | x | x | x |  | x |
| CVR | x | x | x | x | x | x | x | x |  |

U = Udstillingsservice, H = Hændelse, A = Ajourføringsservice,
x = ikke kortlagt på nuværende tidspunkt

Da alle hændelser og udstillingsservices er via Datafordeleren og dennes tilknyttede beskedfordeler, vil test af disse integrationer skulle foretages i et Datafordeler testmiljø.

## Integrationstest

Forud for integrationstesten med Datafordeleren, vil de enkelte projekter afvikle en intern systemtest, hvor integrationerne erstattes med teststubbe og – drivere, med kontrolleret input/output. De enkelte projekter vil ligeledes skulle afvikle integrationstest mellem systemerne, til test af de tværgående ajourføringer.

Fokus i integrationstesten med Datafordeleren vil derfor være at anvende de rigtige integrationer, end-to-end.

Fokusområderne i integrationstesten vil være:

* Synkronisering og opdatering af data fra registeret til Datafordeleren
* Generering af hændelsesbeskeder
* Abonnement på og modtagelse af hændelsesbeskeder
* Sammenstillede services
* Sikkerhed i services

## Krav til testmiljøer

Af hensyn til øget fleksibilitet i integrationstesten, ønsker GD1 og GD2 at kunne operere med følgende miljøer på Datafordeleren:

1. Systemmæssig kopi af produktion til fejlfinding og test af produktionsrettelser, inklusiv et repræsentativt dataindhold
2. Test af næste implementering, inklusiv interimløsninger
3. Test af næste implementering, uden interimløsninger
4. Et fælles dedikeret miljø til test af synkronisering og opdatering af data med Datafordeleren
5. Et fælles dedikeret miljø til test af beskedgenerering, abonnementsopsætning og beskedfordeling
6. Et fælles dedikeret miljø til test af sikkerhed

Fordelene ved flere testmiljøer er fleksibiliteten ved at kunne foretage forskellige tests parallelt, uden store afhængigheder til de øvrige systemer.

Med færre testmiljøer, vil projekterne skulle håndtere tidskrævende ulemper som:

* Al test skal være centralt koordineret, således at en test og et system ikke ”ødelægger” test for andre systemer
* Testdata vil ofte skulle nulstilles helt eller delvist (ansvar og proces for levering og vedligeholdelse af testdata skal aftales i Grunddataprogrammet)
* Der kan ikke afvikles flere typer tests samtidig, som ændrer på data
* Fejlrettelser, der kræver nedetid i testmiljøet, skal koordineres centralt
* Fejl i et system, kan få indflydelse på test i andre systemer.